[{"text_idx": "#000000", "text": "Bwyta'n iach ar Gyllideb Myfyrwyr"}, {"text_idx": "#000001", "text": "Mae symud i\u2019r brifysgol yn gyfnod cyffrous. Mae\u2019n bosib y bydd gennych fwy o ryddid i wneud dewisiadau nag erioed o'r blaen. P'un a ydych chi wedi bod yn gyfrifol am eich bwyd eich hun ers blynyddoedd neu fod hyn yn brofiad newydd, mae angen i chi sicrhau eich bod chi'n bwyta'r bwyd cywir ar gyfer eich corff yn ystod cyfnod mor brysur yn eich bywyd. Gall y Brifysgol fod yn gyfle gwych i greu arferion bwyta iach a fydd yn parhau gydol eich oes."}, {"text_idx": "#000002", "text": "Mae bwyta\u2019n iach yn golygu \u2018bwyta amrywiaeth o fwydydd sy\u2019n rhoi\u2019r maeth sydd ei angen arnoch i sicrhau iechyd da, teimlo\u2019n dda, a chael egni\u2019. Mae'r Canllaw Bwyta'n Iach yn argymell bwyta diet amrywiol i gael y cydbwysedd cywir o broteinau, brasterau a charbohydradau, ymysg y bwydydd sy\u2019n dda i chi."}, {"text_idx": "#000003", "text": "Er y gallai fod yn demtasiwn i brynu bwyd i fynd a phrydau parod, gyda dim ond ychydig o gynllunio, gallwch ddod o hyd i ddiet iach a llwyddiannus heb orfod treulio gormod o amser, ymdrech na chost."}, {"text_idx": "#000004", "text": "Pam fod bwyta'n dda yn bwysig?"}, {"text_idx": "#000005", "text": "Mae bwyta diet iach a chytbwys yn ein helpu i deimlo'n dda a chadw\u2019n iach. Gall y ffordd rydyn ni'n bwyta cael effaith fawr ar sut rydyn ni'n teimlo. Er y gall fwydydd afiach fod yn flasus, gall diet cytbwys gynnig yr egni a\u2019r stamina sydd ei angen arnoch. Ewch at dudalen Food and Mood gan MIND am ragor o wybodaeth a chyngor."}, {"text_idx": "#000006", "text": "Syniadau ar gyfer bwyta'n iach ar gyllideb"}, {"text_idx": "#000007", "text": "Nid oes angen i fwyta\u2019n dda fod yn ddrud. Gyda\u2019r dulliau canlynol, gall fwyta\u2019n iach fod yn ddarbodus ac fe all gostio llai na bwyd i fynd."}, {"text_idx": "#000008", "text": "Cynlluniwch- gall apiau fel Yummly lunio rhestrau siopa i chi yn seiliedig ar yr hyn rydych chi'n bwriadu ei fwyta.Cyllideb wythnosol - bydd torri'n o\u0302l ar ychydig o bethau moethus yn gwneud gwahaniaeth mawr i'ch cyllideb bwyd.Ceisiwch beidio a\u0302 siopa pan fydd chwant bwyd arnoch - byddwch yn llai tebygol o brynu pethau\u2019n fyrbwyll.Coginiwch o gynhwysion craidd - mae paratoi a choginio eich prydau eich hun yn rhatach ac yn iachach.Dysgwch sut i ddefnyddio sesnin - gallant droi rhywbeth plaen yn rhywbeth blasus heb fawr o gost.Coginiwch ormod o\u2019r un pryd- gallwch rewi'r hyn nad ydych yn ei fwyta, neu ei fwyta'r diwrnod canlynol.Gall newidiadau bychain wneud gwahaniaeth mawr - newidiwch eich reis gwyn am reis brown, siwgr am fe\u0302l, bara gwyn am fara grawn. Ni fydd y newidiadau hyn yn ddrud, a byddant yn cael effaith gadarnhaol ar eich lles."}, {"text_idx": "#000009", "text": "Er ei bod hi\u2019n hawdd dod o hyd i ryseitiau ar gyfer prydau iach, efallai nad ydych yn teimlo\u2019n ddigon hyderus i\u2019w paratoi. Os nad ydych wedi cael llawer o brofiad wrth goginio, peidiwch a\u0302 phoeni \u2013 mae hyn yn Newydd I lawer o fyfyrwyr. Mae'r Gwasanaeth Lles wedi trefnu nifer o ddosbarthiadau coginio lle gallwch ddysgu sgiliau sylfaenol i'ch helpu i wneud eich prydau eich hun tra'n byw oddi cartref."}, {"text_idx": "#000012", "text": "Ryseitiau ac Adnoddau Bwyta'n Iach"}, {"text_idx": "#000013", "text": "Pam 5 y dydd? \u2013 Rydym wedi clywed droeon fod angen i ni fwyta 5 ffrwythau a llysiau'r dydd, ond beth sy\u2019n cyfrif mewn gwirionedd?"}, {"text_idx": "#000018", "text": "Cooking on a Bootstrap \u2013 gwefan ryseitiau rhad."}, {"text_idx": "#000019", "text": "Cadwch yn Ddiogel Dros y Nadolig"}]